CELEX: 62012CN0145
Language: hu
Date: 2012-03-26 00:00:00
Title: C-145/12. P. sz. ügy: A Törvényszék (ötödik tanács) T-407/09. sz., Neubrandenburger Wohnungsgesellschaft mbH kontra Európai Bizottság ügyben 2012. január 9-én hozott végzése ellen a Neubrandenburger Wohnungsgesellschaft mbH által 2012. március 26-án benyújtott fellebbezés

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/9
            
         A Törvényszék (ötödik tanács) T-407/09. sz., Neubrandenburger Wohnungsgesellschaft mbH kontra Európai Bizottság ügyben 2012. január 9-én hozott végzése ellen a Neubrandenburger Wohnungsgesellschaft mbH által 2012. március 26-án benyújtott fellebbezés
   (C-145/12. P. sz. ügy)
   2012/C 138/15
   Az eljárás nyelve: német
   
      Felek
   
   
      Fellebbező: Neubrandenburger Wohnungsgesellschaft mbH (képviselők: M. Núñez-Müller és J. Dammann de Chapto ügyvédek)
   
      A többi fél az eljárásban: Európai Bizottság, Bavaria Immobilien Beteiligungsgesellschaft mbH & Co. Objekte Neubrandenburg KG, Bavaria Immobilien Trading GmbH & Co. Immobilien Leasing Objekt Neubrandenburg KG
   
      A fellebbező kérelmei
   
   
               1.
            
            
               A Bíróság a megtámadott végzést teljes egészében helyezze hatályon kívül;
            
         
               2.
            
            
               a Bíróság az ügyben hozzon végleges határozatot, és semmisítse meg a 2009. július 29-i (D/53320) bizottsági határozatot, mindenesetre azonban hozzon végleges határozatot a T-407/09. sz. ügyben benyújtott kereset elfogadhatóságáról,
               
                  
                     másodlagosan
                  :
               állapítsa meg, hogy a Bizottság az EUMSZ 108. cikkből és a 659/1999/EK rendeletből eredő kötelezettségeit megsértve elmulasztotta megindítani az EUMSZ 108. cikk (2) bekezdése szerinti hivatalos vizsgálati eljárást;
            
         
               3.
            
            
               a Bíróság a Bizottságot és az őt támogató beavatkozókat kötelezze mind a fellebbezési eljárás költségeinek, mind pedig a T-407/09. sz. ügyben lefolytatott elsőfokú eljárás költségeinek viselésére.
            
         
      Jogalapok és fontosabb érvek
   
   A jelen fellebbezés a Törvényszék T-407/09. sz. ügyben 2012. január 9-én hozott végzése ellen irányul, amelyben a Törvényszék mint elfogadhatatlant elutasította a jelenlegi fellebbezőnek a 2009. július 29-i levélben foglalt azon bizottsági határozat megsemmisítése iránti keresetét, amely kimondja, hogy a felperes által kötött, a neubrandenburgi, köztulajdonban álló lakások privatizációja keretében történő lakásértékesítésekre vonatkozó bizonyos szerződések nem tartoznak az EK 87. cikk (1) bekezdésének hatálya alá, és annak megállapítása iránti kérelmét, hogy a Bizottság az EK 232. cikk értelmében mulasztott, mivel az EK 88. cikk alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.) 4. cikke alapján e szerződésekkel kapcsolatban nem foglalt állást.
   A fellebbező a fellebbezésének alátámasztása érdekében lényegében négy jogalapra hivatkozik:
   
                
            
            
               Először is a megtámadott végzés sérti az EUMSZ 263. cikk (4) bekezdését, mivel a Törvényszék tévesen alkalmazva a jogot abból indult ki, hogy a Bizottság 2009. július 29-i levele esetében nincs szó e rendelkezés értelmében vett megtámadható határozatról. A Törvényszék a levelet csak szó szerint értelmezte. A Bíróság ítélkezési gyakorlatában kialakított elvek szerint azonban a Törvényszéknek figyelembe kellett volna vennie a levél lényegét, a Bizottság ezzel követett szándékát és a levél megfogalmazásának összefüggéseit.
            
         
                
            
            
               Másodszor a megtámadott végzés sérti a hatékony bírói jogvédelem biztosításának uniós jogi elvét. A Törvényszék a Bizottság 2009. július 29-i levelének megtámadhatatlanságát lényegében azzal indokolta, hogy a Bizottság a levélben foglalt támogatási jogi értékelést „előzetesnek” minősítette. Ha a Bizottság egy jogilag végleges értékelést joghatásokkal nem járó intézkedéssé tehetne egyedül azzal, hogy értékelését szóban „előzetesnek” minősíti, szabad mérlegelési jogkörében megtámadható határozatot hozhatna. Az egyéni jogok hatékony bírói jogvédelme akkor már nem lenne lehetséges.
            
         
                
            
            
               Harmadszor a megtámadott végzés sérti az EUMSZ 265. cikket is, mivel a Törvényszék a 2009. július 29-i levélre tekintettel egyrészről elutasítja annak megtámadhatóságát, másrészről pedig jogilag tévesen tagadja a mulasztás megállapítása iránti kereset elfogadhatósági feltételeit is. Ezáltal megfosztja a fellebbezőt a jogvédelem összes lehetőségétől.
            
         
                
            
            
               Végül a végzés több indokolási hiányosságot is tartalmaz, és ezáltal sérti a Törvényszék eljárási szabályzatának 81. cikke szerinti indokolási kötelezettséget.